
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2023 m. kovo    d.
                                                                                      įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS APSKAITOS SKYRIAUS FINANSININKO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Apskaitos skyriaus (toliau – Apskaitos skyrius) finansininko pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – laiku ir teisingai apskaityti trumpalaikį ir ilgalaikį turtą, biudžeto ir kitas lėšas, parengti lėšų sąmatas, laiku ir teisingai parengti ir pateikti lėšų panaudojimo ataskaitas.
4. Pareigybės pavaldumas – šias pareigas einantis darbuotojas yra tiesiogiai pavaldus Apskaitos skyriaus vedėjui. Apskaitos skyriaus finansininkas yra darbuotojas, dirbantis pagal darbo sutartį. Apskaitos skyriaus finansininką priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį socialinių mokslų studijų krypčių grupės ekonomikos krypties, Verslo ir viešosios vadybos studijų krypčių grupės finansų ar apskaitos studijų krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį socialinių mokslų studijų krypčių grupės ekonomikos krypties, Verslo ir viešosios vadybos studijų krypčių grupės finansų ar apskaitos studijų krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;
5.3.  savarankiškai planuoti, organizuoti savo veiklą;
5.4. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
5.5. sklandžiai dėstyti mintis raštu ir žodžiu, mokėti dirbti kompiuteriu „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. tvarko tikslinių kompensacijų išmokų, išmokų vaikams, vienkartinių išmokų lėšų, būsto pritaikymui skirtų lėšų, socialinės reabilitacijos paslaugų neįgaliesiems bendruomenėje teikimo ir administravimo lėšų, akredituotos vaikų dienos socialinės priežiūros teikimo ir administravimo lėšų, asmenų, apgyvendintų pensionatuose,  išlaikymui skirtų lėšų, tikslinių kompensacijų ir vaiko išmokų administravimui skirtų lėšų, šeimynos dalyvio išlaikymui skirtų lėšų, socialinio būsto pritaikymui skirtų lėšų apskaitą. Ruošia šių lėšų mokėjimo pavedimus, planuoja šių lėšų poreikį, rengia ir tikslina šių lėšų išlaidų sąmatas;
6.2. pagal Bendrųjų reikalų skyriaus pateiktus kelionės lapus apskaitos programoje registruoja ūkines operacijas, susijusias su administracijos degalų apskaita;
6.3. ruošia mėnesio, ketvirčio ir metų ataskaitas Lietuvos Respublikos socialinės apsaugos ir darbo ministerijai apie tikslinių kompensacijų išmokų, išmokų vaikams, tikslinių kompensacijų ir vaiko išmokų administravimo lėšų panaudojimą;
6.4. ruošia priskirtųjų apskaityti Šakių rajono savivaldybės lėšų mėnesio, ketvirčio ir metų ataskaitas;
6.5. metų eigoje analizuoja išlaidas, jų pobūdį, kaupia informaciją apie išlaidas strateginio plano Socialinės apsaugos programos sąmatų sudarymui;
6.6. patvirtinus Šakių rajono savivaldybės biudžetą, rengia Socialinės apsaugos programos   sąmatas, metų eigoje jas tikslina;
6.7. pagal pasirašytas sutartis su Lietuvos Respublikos socialinės apsaugos ir darbo ministerija rengia išlaidų sąmatas, jas tikslina;
6.8. pagal priskirtas funkcijas rengia gautinų lėšų paraiškas;
6.9. tvarko banko sąskaitų LT344010042100168595 ir LT764010042100090045 dokumentus, sutikrina sąskaitų apyvartas ir likučius su banko išrašais; 
6.10. vykdo finansų kontrolę tikslinių kompensacijų išmokų, išmokų vaikams, vienkartinių išmokų lėšų, būsto pritaikymui skirtų lėšų, asmenų, apgyvendintų pensionatuose, išlaikymui skirtų lėšų, socialinės reabilitacijos paslaugų neįgaliesiems bendruomenėje teikimui skirtų lėšų, akredituotos vaikų dienos socialinės priežiūros teikimui skirtų lėšų, tikslinių kompensacijų ir vaiko išmokų administravimui skirtų lėšų naudojimo srityje;
6.11. priima iš Socialinės paramos skyriaus specialistų tikslinių kompensacijų išmokų, išmokų vaikams, vienkartinių išmokų išmokėjimo žiniaraščius ir pagal juos vykdo mokėjimų pavedimus į gavėjų sąskaitas;
6.12.  dirba su PAVIS programa;
6.13. pagal gautą informaciją iš ESFA, administracijos apskaitoje registruoja gautų produktų ir higienos reikmenų finansavimo sumas;
6.14. suderina Šakių rajono savivaldybės administracijos tarpusavio ūkines operacijas, atsiradusias dėl atvaizduotų ūkinių operacijų ir lėšų pervedimo su visais viešojo sektoriaus subjektais per ataskaitinį laikotarpį ir likučius paskutinę ataskaitinio laikotarpio dieną;
6.15. koreguoja apskaitos įrašus, jeigu derinant viešojo sektoriaus subjektų tarpusavio ūkines operacijas ir likučius, nustatoma klaidų ir netikslumų;
6.16. teikia reikiamą informaciją Šakių rajono savivaldybės finansinio rinkinio sudarymui;
6.17. dalyvauja piniginių lėšų, griežtos atskaitomybės blankų inventorizacijos komisijos darbe;
6.18. tvarko skyriaus archyvą ir ruošia gautų ir parengtų dokumentų archyvines bylas;
6.19. kontroliuoja priskirtų apskaityti lėšų sąmatų vykdymą;
6.20. vykdo kitus, su Apskaitos skyriaus funkcijomis susijusius, nenuolatinio pobūdžio pavedimus.
___________________________________
Susipažinau
